钦定古今图书集成/明伦汇编/氏族典/第061卷 > 《廖用贤尚友录》 > 余祖奭
## 钦定古今图书集成/明伦汇编/氏族典/第061卷 > 《廖用贤尚友录》 > 余祖奭

按《莆田县志》：“祖奭，字景召，镐裔。登元符三年进士第，
通判建州。乡人林孝渊母老，远倅于邠，慨然请易之。
自邠州移兰州，代还，主管福建转运司文字。时建卒
叶侬叛，祖奭挺身谕以顺逆，贼遂退。以功转朝散大
夫，知南恩州。召对，指陈时弊，忤秦桧意，遂引疾丐祠
归。后擢朝议大夫，封文安县开国男。”